**Úlohy pre žiakov II. B triedy – Ľudový umelec, Technológia**

**Prosím žiakov o vypracovanie týchto úloh. Na vypracovanie úloh je možné použiť internet.**

**Odpovede píšte pod otázku na tomto papieri alebo do zošita**

**Učivo – Plstenie**

Plstenie sa robí ručne iba pomocou teplej vody a mydla, alebo na sucho so špeciálnou ihlou. Ideálnym materiálom je ovčia vlna, vlna z lamy, ťavy. Jedine prírodná vlna má schopnosť plstiť sa.
**Plsť** sa vyrába ručne, ak ju budeme spracovávať priemyselne v závode dostaneme **filc.** Filc sa používa na výrobu zimných odevov a zimnej obuvi, vložiek do obuvi.

Plsť je nehorľavá, netkaná textília s výbornými tepelnoizolačnými vlastnosťami. Plsť sa využíva pri výrobe odevov, obuvi, bytových doplnkov, šperkov, šálov, dekorácii..

**Úloha č.1**

**Plstenie**

Otázky :

1. Aký je rozdiel medzi plsťou a filcom ?
2. Vypíš výrobky, ktoré sú zhotovené z filcu
3. Čo potrebujeme na suché plstenie ?
4. Aké vlastnosti má plsť?
5. Z čoho sa získava vlna na plstenie ?

# Učivo - Šál

Na ručne pletený šál môžeme použiť rôzne materiály, ako sú vlna, bavlna, syntetické zmesi. Priadza má byť príjemná pri spracovaní i nosení šálu. Ak priadza obsahuje vlnu, bude príjemne hriať. Ak priadza obsahuje akryl, úplet nie je ťažký a je príjemne nadýchaný.

Vzorka môže byť rôzna. Na šály sú vhodné patentové (mriežkované) vzory. Sú rovnaké z lícnej i rubovej strany. Hladký úplet by sa skrúcal do rúrky. Patentový vzor je mäkký, pružný a hrejivý.

Šál môžeme zhotoviť technikou pletenia alebo háčkovaním.

**Úloha č.2**

**Šál**

Otázky :

1. Aký materiál je vhodný na výrobu šálu ?
2. Aký vzor je vhodný na pletenie šálu ?
3. Ktorá strana je lícna a ktorá rubná ?



1. Akou technikou môžeme šál vyrobiť ? ( najznámejšie sú dve )
2. Ktorý šál je na dotyk jemnejší ( jeden je pletený a druhý háčkovaný )



 pletený háčkovaný